ANKSTYVOSIOS INTERVENCIJOS PROGRAMA JAUNUOLIAMS

Respublikiniame priklausomybės ligų centre, Vilniaus filiale organizuojami užsiėmimai jaunuoliams, kurie pastebėti vartojant ar nereguliariai vartoja, ar eksperimentuoja su alkoholiu ar kitomis psichoaktyviomis medžiagomis, bet dar nėra nuo jų priklausomi. Dalyvių amžius 14 – 19 metai.

Tikslas – kuo anksčiau pasiekti jaunus asmenis, kai jie buvo pastebėti vartojantys alkoholį ar kitas psichoaktyviąsias medžiagas, ir naudojant motyvuojančio interviu metodą šiuos jaunus asmenis įtraukti į ankstyvosios intervencijos programą.

Ankstyvosios intervencijos programą sudaro trys dalys:

1. Pradinis pokalbis.

2. 8 valandų trukmės praktiniai užsiėmimai.

3. Baigiamasis pokalbis.

Programos užsiėmimus sudaro pratimai, kurie yra interaktyvūs ir skatina aktyvų keitimąsi informacija tarp pačių dalyvių ir tarp dalyvių ir vadovo.

Dalyvavimas programoje yra anonimiškas. Reikalingas tėvų/ globėjų rašytinis sutikimas (atvykus į pirmąją konsultaciją).

Užsiėmimus veda socialinė darbuotoja ir psichologė.

Plačiau sužinoti apie programą arba registruotis konsultacijoms galite skambindami telefonu:

(8 5) 213 7561 – Danutė Janavičienė arba Eglė Šukytė.

Taip pat galite rašyti: danute.janaviciene@rplc.lt arba egle.sukyte@rplc.lt

Adresas: Gerosios Vilties g. 3, Vilnius